“ทองฟิวเจอร์” ฟื้นตัวแตะ 1,780.60 ดอลลาร์ หลัง “พาวเวล” ชี้เฟดยังชะลอขึ้นดอกเบี้ย
ราคาทองฟิวเจอร์ ส่งสัญญาณฟื้นตัวเช้านี้ แตะ 1,780.60 ดอลลาร์/ออนซ์ หลัง "พาวเวล" ชี้เฟดยังชะลอขึ้นดอกเบี้ย
ราคาทองฟิวเจอร์ ส่งสัญญาณฟื้นตัวเช้านี้ แตะ 1,780.60 ดอลลาร์/ออนซ์ หลัง "พาวเวล" ชี้เฟดยังชะลอขึ้นดอกเบี้ย
23 มิ.ย. 2564

ผู้สื่อข่าวรายงานว่า  ราคาทองฟิวเจอร์ปรับตัวขึ้นในช่วงเช้าวันนี้ หลังจากนายเจอโรม พาวเวล ประธานธนาคารกลางสหรัฐ (เฟด) ให้คำมั่นว่า เฟดจะไม่เร่งปรับขึ้นอัตราดอกเบี้ยอย่างรวดเร็ว
โดยวันนี้ (23 มิ.ย.64) ณ เวลา 09.19 น. ตามเวลาไทย สัญญาทองคำตลาด COMEX (Commodity Exchange) ส่งมอบเดือนสิงหาคม ดีดตัวขึ้น 3.2 ดอลลาร์ หรือ 0.18% แตะที่ 1,780.60 ดอลลาร์/ออนซ์
นายพาวเวลแถลงต่อคณะอนุกรรมการว่าด้วยวิกฤตการณ์โควิด-19 ประจำสภาผู้แทนราษฎรสหรัฐในช่วงเช้าของวันนี้ตามเวลาในประเทศไทยว่า เฟดมีความมุ่งมั่นที่จะสนับสนุนตลาดแรงงานให้ฟื้นตัวเป็นวงกว้างและครอบคลุม และเฟดจะไม่ใช้ความวิตกกังวลเกี่ยวกับภาวะเงินเฟ้อเป็นแรงผลักดันให้ต้องเร่งปรับขึ้นอัตราดอกเบี้ยรวดเร็วเกินไป
“ตัวเลขเงินเฟ้อที่พุ่งขึ้นเมื่อเร็วๆนี้ไม่ได้บ่งชี้ว่าเฟดจำเป็นต้องเร่งปรับขึ้นอัตราดอกเบี้ย เนื่องจากเรามองว่าการดีดตัวของเงินเฟ้อเป็นผลกระทบโดยตรงที่เกิดจากการเปิดเศรษฐกิจของสหรัฐ เราจะไม่ปรับขึ้นอัตราดอกเบี้ยก่อนเวลาอันควรเพียงเพราะความกังวลเรื่องเงินเฟ้อเพียงปัจจัยเดียว แต่เราจะรอให้มีหลักฐานชัดเจนเกี่ยวกับปัญหาที่เกิดจากเงินเฟ้อหรือภาวะไร้สมดุลในด้านอื่นๆ ก่อนที่จะตัดสินใจใดๆเกี่ยวกับทิศทางอัตราดอกเบี้ย” นายพาวเวลกล่าว